R850RT van af bj 2002 Archieven - Motorenwebshop
Home	-- KIES HIER UW BMW -- BMW R-Serie	-- R850	-- R850RT van af bj 2002
Onderhoud en afstel gegevens (2) Nadia Valvekens gesels oor die liefde - Deel 2 | SARIE
Nadia Valvekens gesels oor die liefde – Deel 2	deur SARIE.com-span
Nes Pippa, leer Nadia ook op haar voete. “Ek dink ek was dikwels ’n bietjie naïef, en ek het dít verlede jaar besef,” sê sy. Sy skud haar kop en vee dan ’n blonde sliert agter haar oor glad.
“Ek wil altyd die mooiste in mense sien en die beste van hulle glo. Eintlik het ek die lewe en verhoudings soos ’n kind benader. Dis ’n tweekantige swaard, want ek dink dis mooi om die goeie raak te sien, maar aan die ander kant was ek al teleurgesteld oor die dinge wat ek ander mense toegelaat het. ‘Nee’ is soms ’n goeie woord. As jy alles toelaat, bekruip teleurstellings jou soos ’n dief in die nag; terwyl jy nog in die goeie glo, sien jy nie die sleg van ’n situasie raak nie en dit kan jou swak maak. Jy laat dus ’n bietjie van jouself gaan as jy te maklik ja sê vir alles.”
Tog glo sy steeds in die silwer randjie om elke wolk. “Ek glo daar is ’n rede vir alles, dat almal wat oor jou pad kom jou iets leer.”
“Ek wil aan die positiewe vashou. Ja, slegte dinge gebeur, maar mý probleme is beslis nie die uitsondering op die reël nie en erger dinge gebeur daagliks met ander mense. Jou ingesteldheid in die lewe moet altyd wees om weer op te staan.”
Nadia sien haar nie gou voor die kansel soos Pippa nie. “Ek het vanjaar besluit ek gaan goed wees vir myself. Ek gaan gim, gesigbehandelings kry, teater toe gaan, boek lees en net in die algemeen meer dinge doen waarvan ek hou. Wanneer ek vrye tyd het, wil ek dit gebruik om konstruktief te wees en na myself om te sien eerder as om net op die bank te lê en lui wees. Ek wil meer tyd met die spesiale mense in my lewe deurbring, ek wil teaterwerk doen en in rolprente speel, ek wil gelukkig wees. Dié jaar is mýne!”